Video: Man in oprit deur kapers geskietSOG het die foto op sy Facebook-blad gelaai. Beeldmateriaal van ‘n kringtelevisiekamera is beskikbaar gemaak wat wys hoe ‘n man Dinsdagaand in die oprit van sy huis in Alberton deur kapers geskiet word voor hulle met sy motor vlug. The Citizen berig die voorval het Dinsdagaand omstreeks 19:30 in South Crest plaasgevind. Du Toit Lambrechts, eienaar van die veiligheidsmaatskappy Special Operations Group (SOG), het aan die koerant gesê die eienaar van ‘n wit Volkswagen Polo was besig om in trurat uit sy erf te ry toe hy deur ‘n ander motor afgesny is. In die video kan daar gesien word hoe die man vinnig terugry in die erf in voor twee kapers uit die ander motor spring en na die Polo hardloop. Lambrechts het aan The Citizen gesê die man is twee keer geskiet. Een van die kapers het die man deur die passasiersruit geskiet terwyl ‘n ander kaper hom deur die bestuurder se ruit geskiet het. Hy is in die linker- en regterarm geskiet en het ook ‘n wond aan sy bors opgedoen. In die video kan daar gesien word hoe die kapers die gewonde man uit sy motor pluk voor hulle wegjaag. Lees meer hier. Bron: The Citizen Die video is deur SOG op Youtube gelaai. WAARSKUWING: Die beeldmateriaal kan sensitiewe kykers ontstel. Lees ook: Kapingsvideo: “Dis maar dinge wat gebeur” Man in kapingsvideo dalk Vrydag ontslaan